Genre: Promotion

Meliso dodajajo čajem in pripravkom proti melanholiji, nemiru, migreni in za krepitev duha. Deluje tudi proti virusu herpesa na ustnicah. Priskrbi vesele sanje <p/> Meliso (Melissa oficinalis) v zdravilstvu uporabljajo že več kot dve tisočletji. Z njo so zdravili srčne in želodčne težave ter hvalili njen dobrodejni učinek na prebavni trakt. Na splošno je veljalo, da spodbuja prebavo, krepi srce, živce in duha, prežene strah in tesnobo ter priskrbi vesele sanje. <p/> Odpravlja zmedenost <p/> Tako tradicionalna kot racionalna oz. znanstvena medicina danes svetujeta uporabo melisinih pripravkov pri melanholiji, napetosti, nemiru in zmedenosti. Delovanje melise opisujejo kot sedativno in pomirjevalno. Izkaže se zlasti za pomirjanje pri živčnih obolenjih, pri migreni in živčnih srčnih težavah. <p/> Lajša prebavo <p/> S čajem in drugi pripravki iz melise zdravimo prebavne motnje, denimo lažje želodčne krče, zaprtje in pomanjkanje apetita. Čaj pripravimo v obliki poparka: dve čajni žlički mešanice prelijemo s skodelico vrele vode, pokrijemo in po desetih minutah odcedimo. Pijemo ga večkrat na dan. Najboljši je čaj iz svežih listov, zato izkoristimo poletni čas, ko jih imamo na domačem vrtu na voljo v izobilju. Ta čaj v nasprotju z metinim (Metha pipperita), lahko brez skrbi pijemo brez prestanka dalj časa, saj ne povzroča nobenih nezaželenih učinkov. <p/> Za otroke, starejše in nosečnice <p/> Zelo zdrav in tudi okusen je za otroke in starejše osebe. Pomaga tudi pri bruhanju nosečnic ter ugodno vpliva na bolečo ali šibko menstruacijo. <p/> Proti herpesu <p/> Zunanja uporaba melisinih pripravkov se priporoča pri herpesu na ustnicah. Melisa ima to moč, da uničuje herpes in druge vrste virusov, zavira vnetja in uničuje mikrobe. <p/> Čaj za pozabljive <p/> Če neprestano nekaj pozabljamo, predlagam da si spomin okrepimo s čajno mešanico iz melise in rožmarina (Rosmarinus officinalis): žličko melise in žličko rožmarinovih cvetov poparimo s pol litra vode, pokrijemo in pustimo stati deset minut. Zdravilna kura naj traja tri mesece - in sicer pijemo čaj deset dni v mesecu trikrat na dan po eno skodelico. <p/> Melisina kopel <p/> Za melisino kopel, ki pomirja in preganja melanholijo, si pripravimo poparek iz dveh prgišč melise, ki jo poparimo z litrom vode, pokrijemo in pustimo stati petnajst minut. Poparek precedimo in dodamo vodi za kopel. / vir:njenasi /